Пад Асура
Пад Асура се одиграо након што је некадашња престоница Новоасирског царства била освојена од стране медијско-вавилонског савеза. Уследило је потпуно пустошење и разарање града од кога се он никада није опоравио.

Опсада Асура је представљала један од завршних догађаја у дуготрајном рату Асираца и Вавилонаца који је започео Набополасаровим устанком 626. п. н. е.. Наполосара је за пет година успео да отера Асирце из Месопотамије, а потом је године 616. п. н. е. поразио у бици код Арафе. То је омогућило поход на територију саме Асирије, али Вавилонци нису успели у покушају да освоје асирску престолницу Ниниву године 615. п. н. е. Годину дана касније Набополасар је покренуо војску на Асур, при чему су му се прикључили Кијаксар и његови Међани..

Главнина асирске војске је била распоређена у Ниниви и није могла да помогне браниоцима Асура. Међанске и вавилонске снаге су на крају успеле да продру кроз градске зидине и починиле масакр, о чему сведочи велики број костију пронађен у рушевинама града. Историчари се још увек двоуме око тога да ли је град пао 614. п. н. е. или 612. п. н. е. заједно са Нинивом.

Референце 

Међанске битке
Вавилонија
Асирско краљевство